
	1.
	Informatīvais ziņojums
2023. gada Progresa ziņojums par Latvijas nacionālās reformu programmas īstenošanu 
	Priekšlikums
Ņemot vērā, ka Veselības ministrija Ekonomikas ministrijai ir sniegusi informāciju par nacionālo rekomendāciju izpildi, sniedzot detalizētu pārskatu par 2022.gadā veiktajiem un 2023.gadā plānotajiem pasākumiem veselības sistēmas adekvātuma nodrošināšanai, kā arī noturības un pieejamības stiprināšanai, un par Veselības ministrijas sniegto informāciju tika saņemts viedoklis no Latvijas Brīvo arodbiedrību savienības, lūdzam akcentēt, ka konkrētā informācija ir Latvijas Brīvo arodbiedrību savienības viedoklis.Vienlaikus aicinām papildināt informāciju ar faktu, ka darba samaksu nepieciešams palielināt arī stacionārās ārstniecības iestādēs strādājošiem veselības aprūpes speciālistiem - farmaceitiem un farmaceitu asistentiem.

Šī brīža redakcija:
2023. gadā plānots, ka vidējā darba samaksa ārstiem un funkcionālajiem speciālistiem tarifā tiks palielināta līdz 2 083 euro mēnesī (kas ir par 6,11% vairāk, salīdzinot ar 2022. gadu), ārstniecības un pacientu aprūpes personām un funkcionālo speciālistu asistentiem līdz 1 303 euro mēnesī (par 10,14% vairāk, salīdzinot ar 2022. gadu), savukārt ārstniecības un pacientu aprūpes atbalsta personām līdz 865 euro mēnesī (par 16,11% vairāk, salīdzinot ar 2022. gadu). 2023. gada plānotais vidējās darba samaksas pieaugums nozarē ir smagās sarunās starp Latvijas Veselības un sociālās aprūpes darbinieku arodbiedrības un Latvijas Brīvo arodbiedrību savienības no vienas puses un VM no otras puses panāktais kompromiss. Taču tas joprojām ir zemāks nekā konceptuālajā ziņojumā “Par veselības aprūpes sistēmas reformu”[1] noteiktais.
[1] Apstiprināts ar 2017.gada 7. augusta MK rīkojumu Nr. 394 “Par konceptuālo ziņojumu "Par veselības aprūpes sistēmas reformu"”: https://likumi.lv/ta/id/292718-par-konceptualo-zinojumu-par-veselibas-aprupes-sistemas-reformu-.

 
Piedāvātā redakcija
2023. gadā plānots, ka vidējā darba samaksa ārstiem un funkcionālajiem speciālistiem tarifā tiks palielināta līdz 2 083 euro mēnesī (kas ir par 6,11% vairāk, salīdzinot ar 2022. gadu), ārstniecības un pacientu aprūpes personām un funkcionālo speciālistu asistentiem līdz 1 303 euro mēnesī (par 10,14% vairāk, salīdzinot ar 2022. gadu), savukārt ārstniecības un pacientu aprūpes atbalsta personām līdz 865 euro mēnesī (par 16,11% vairāk, salīdzinot ar 2022. gadu). Latvijas Brīvo arodbiedrību savienība sniedza viedokli par  atalgojuma palielinājumu 2023.gadā, norādot, ka 2023. gada plānotais vidējās darba samaksas pieaugums nozarē ir smagās sarunās starp Latvijas Veselības un sociālās aprūpes darbinieku arodbiedrības un Latvijas Brīvo arodbiedrību savienības no vienas puses un VM no otras puses panāktais kompromiss. Taču tas joprojām ir zemāks nekā konceptuālajā ziņojumā “Par veselības aprūpes sistēmas reformu” noteiktais. Darba samaksu nepieciešams palielināt arī stacionārās ārstniecības iestādēs strādājošiem veselības aprūpes speciālistiem - farmaceitiem un farmaceitu asistentiem.

Kitija Kravale (VM) Tiesību aktu nodaļa "Lūdzu papildināt sadaļā "Veselības nozares digitalizācija" ar šādu informāciju:
"Lai nodrošinātu priekšnosacījumus kvalitatīviem, drošiem un pēc vienotiem nosacījumiem sniegtiem telemedicīnas pakalpojumiem Latvijā, VM 2023. gadā Digitālās veselības padomes ietvaros izveidoja ekspertu darba grupu, kas strādās pie Eiropas Komisijas Strukturālo reformu atbalsta ģenerāldirektorāta atbalstītajā projektā Nr. SRSS/2018/01/FWC/002 “Slimnīcas pakalpojumu, telemedicīnas un integrētās aprūpes turpmāka attīstība” (Further development of hospital services, telemedicine and integrated care) sniegto rekomendāciju īstenošanas, izstrādājot  praktiskās vadlīnija ārstiem telekonsultāciju pakalpojumu sniegšanai, telekonsultāciju platformu tehniskās un drošības prasības, kā arī sagatavojot telemedicīnas pakalpojumu tiesisko regulējumu"."

Sandra Kasparenko (VM) Nozares budžeta plānošanas departaments
"Lūdzam progresa ziņojuma tekstu  23..un 24.lpp  "Lai nodrošinātu starptautiski
salīdzināmu onkoloģisko datu vākšanu un analīzi, 2022. gadā tika uzsākta un 2023. gadā turpināta nacionālā Vēža reģistra modernizācija, kas ietver gan normatīvā regulējuma izstrādi, gan tehnisko risinājumu nodrošināšanu, tai skaitā, vēža reģistra datu pieejamību valsts E-veselības sistēmā. Modernizēto Nacionālo Vēža reģistru plānots ieviest līdz 2024. gadam un piešķirtais papildu valsts budžeta finansējums risinājuma izstrādei ir 966,4 tūkst. euro. " izteikt tekstu  šādā redakcijā: "Lai nodrošinātu starptautiski salīdzināmu onkoloģisko datu vākšanu un analīzi, 2022. gadā tika uzsākta un 2023. gadā turpināta nacionālā Vēža reģistra modernizācija, kas ietver gan normatīvā regulējuma izstrādi, gan tehnisko risinājumu nodrošināšanu, tai skaitā, vēža reģistra datu pieejamību valsts E-veselības sistēmā. Modernizēto Nacionālo Vēža reģistru plānots ieviest līdz 2024. gadam.  Attiecīgi pirmās kārtas faktiskās izstrādes izmaksas sastādīja 966,4 tūkst. euro.""

